געגועים לפריז
בואי ניקח פסק זמן ; ונצא החוצה לבלות ; בואי אשא אותך מכאן ; עולם ומלואו לגלות. ; יש לי אהבה בארץ רחוקה ; בואי ניקח מטוס ונמריא ; כדאי לך להכיר אותה ; היא מקסימה וקוראים לה פריז. ; היא יפה וטובה ומרגשת ; ותמיד לבושה חגיגית ; וכמו כל אישה - מבקשת ; שאחזור לחיקה לתמיד. ; יש מלון קטן במונפארנס ; אני שם תמיד מתגורר ; וממול מתחת לפנס, ; הביסטרו של מסייה בבר. ; ובפינה, בכיכר אדגר קינה, ; בתי הקפה וריח הערמונים ; והג'ונגלרים שבאים בימי שני ; לכשף באש ובסכינים. ; בואי נצעד ברו-ד'רן. ; לשוק המקסים של בוסי ; ונטייל בשדרות סן-ז'רמן ; ונטעם מתות-הבר והאגסים. ; כאן בפינה הנוטר-דאם ; וה"בוקינסטים" לאורך הסיין ; נחטט בנבכי-מרכולתם ; אולי נגלה ואן גוך או גוגן. ; אני רעב, עוד מעט אפול ; הו, ריחות-השום ופרי הים ; בדרך חזרה ניכנס לקופול ; שם נטרוף אותם בלי שום אשם. ; לאט, זה רק היום הראשון ; איך היין השנה והגבינות ; בואי נלך להתייחד במלון ; את פריז האמיתית לגלות. ; מחר, איך אפשר בלי זה, ; אקחך לשאנז-אליזה ; אקחך לשאנז-אליזה ; כי איך אפשר בלי זה. ; אז בואי ניקח פסק זמן...; 